Akelarrea (Goya, 1798)

Akelarrea (gaztelaniaz, El aquelarre) Francisco Goyak 1798an egindako margolana da.

Deabrua aker koroatu baten itxuran ageri da ilargiak argitutako paisaian, sorgin gazte eta zahar itxuragabetuek lagunduta. Akerrak adar luzeak ditu, haritz-hostoez apainduak. Sorgin zahar batek ume bat dauka beso artean. Iduri du apaizen antzera ari dela deabrua, umearentzako iniziazio zeremonia batean. Beste bi umeren hezurrak ere ageri dira.

Eszena hori irudikatuta, Goyak iseka egiten die bere ustez Erdi Aroko beldurrak ziren horiei, boteretsuek beren alde erabiltzen dituztelakoan.

 Kanpo estekak 

Kategoria:XVIII. mendeko margolanak
Kategoria:Francisco Goyaren margolanak
Kategoria:Erromantizismoko margolanak
Kategoria:Mitologia margolaritzan
Kategoria:Genero-eszenen margolanak
Kategoria:Heriotzari buruzko margolanak